**James «Jim» Duffy** (født 27. april 1959 i Glasgow) er en skotsk tidligere fotballspiller og nå manager. For tiden er han manager for Scottish Third Division-klubben Clyde. I løpet av spillerkarrieren ble Duffy kåret til årets spiller i Skottland under 1984/1985-sesongen av spillerne selv.

Spillerkarriere
---------------

Duffy ble født i Glasgow, og vokste opp i Maryhill-området i byen, der han bl.a. var barndomsvenn med Charlie Nicholas. Som Nicholas begynte også Duffy seniorkarrieren sin hos Celtic. Duffy kunne imidlertid ikke følge sin venn inn på førstelaget til Celtic, og meldte derfor overgang til Greenock Morton. Karrieren hans hadde en positiv utvikling der, og i 1985 ble han utnevnt til årets spiller av Scottish PFA Players, selv om Morton rykket ned.

Han meldte deretter overgang til Dundee, men han opplevde der i en alder av 28 år at karrieren hans ble truet av skader. Etter et kort opphold som manager for Falkirk gjorde han comeback som spiller for Dundee, før han sluttet seg til Partick Thistle. Duffy returnerte deretter til Dundee for et tredje opphold der i 1992 som spiller og assistentmanager for Simon Stainrod. Duffy tok deretter over for Stainrod og ble spillende manager høsten 1993.

Managerkarriere
---------------

### Tidlig karriere

Duffy ledet førstedivisjonslaget Dundee til finalen i den skotske ligacupen i november 1995, men laget tapte 2-0 for Aberdeen. Videre var Duffy manager for Hibernian i to år fra 1996 til 1998 uten suksess. Etter at han hadde jobbet som trener for Chelsea og Portsmouth, returnerte han enda en gang som manager for Dundee i 2002.

### Andre opphold hos Dundee

Han ble utnevnt som manager den 4. juli 2002. I løpet av hans andre opphold som manager på Dens Park ledet han igjen Dundee til Hampden, denne gangen til FA-cupfinalen i 2003 mot Rangers, som Dundee tapte 1-0. Siden Rangers også vant Scottish Premier League, kvalifiserte Dundee seg for UEFA-cupen.

I løpet av november 2003 gikk klubben inn i administrasjon på grunn av et finansielt vanstyre av klubbeierne, Peter Marr og Jimmy Marr. Siden klubben ble satt under administrasjon, mistet Dundee flere av sine talentfulle spillere, men klubben kjempet videre og maktet å unngå nedrykk den sesongen. I 2004-2005-sesongen slet Dundee med en minimal spillerstall og rykket ned på sesongens siste dag. Duffy fortsatte i stillingen med velsignelse fra styret for å forsøke å bringe klubben tilbake til SPL på første forsøk. Den 24. august 2005 valgte styret likevel å gi Duffy sparken etter bare fire kamper i den nye sesongen, selv om Dundee befant seg på topp i Scottish First Division.

### Fotballdirektør i Hearts

Deretter sluttet Duffy seg til trenerstaben i Hearts i slutten av januar 2006, og han ble forfremmet til fotballdirektør to uker senere, på en kontrakt til slutten av 2005-2006-sesongen. Duffy hadde denne stillingen bare i én måned, siden han ble sagt opp av klubben sammen med manager Graham Rix den 22. mars 2006.

### Norwich City

Den 9. februar 2007 ble Duffy utnevnt til assistentmanager for Peter Grant i Norwich. Da Grant forlot Norwich den 9. oktober, ble Duffy utnevnt til midlertidig manager. Etter at laget tapte for Bristol City, Burnley og WBA, fikk han ikke muligheten til å fortsette over en lengre periode. Duffy forlot Norwich etter at Glenn Roeder ble utnevnt til Norwich-manager den 30. oktober.

### Brechin City

Duffy ble utnevnt til Brechin City-manager i januar 2009, og erstattet Michael O'Neill, som hadde forlatt klubben for å trene Shamrock Rovers én måned tidligere. Duffy trakk seg fra stillingen etter at Brechin hadde blitt slått 3–0 sammenlagt av Cowdenbeath i kvalifiseringsspillet for skotsk førstedivisjon i mai 2010.

### Clyde

Duffy ble utnevnt til manager for Clyde den 6. februar 2011. Han lyktes i å ta Clyde opp fra bunnen av Scottish Football League Third Division og ble enig om å fortsette i klubben i 2011–2012-sesongen.

Referanser
----------

1. ↑  "Dundee go for Duffy" BBC Sport website (4. juli 2002)
2. ↑  "Dundee keep faith in boss Duffy" BBC Sport website (26. mai 2005)
3. ↑  "Dundee move to sack manager Duffy" BBC Sport website (25. august 2005)
4. ↑  Gordon, Phil. Duffy promoted over Rix in the latest Tynecastle reshuffle, *The Times*, 14. februar 2006.
5. ↑  Roberts, Chris. Rix and Duffy are sacked by Hearts Arkivert 25. oktober 2012 hos Wayback Machine. *The Independent*, 23. mars 2006.
6. ↑  «Livermore goes as Duffy takes post». 9. februar 2007. Arkivert fra originalen 28. september 2007. Besøkt 10. oktober 2007.  «Arkivert kopi». Arkivert fra originalen 28. september 2007. Besøkt 14. mai 2011.
7. ↑  «Duffy confirmed as Brechin boss». BBC Sport. 9. januar 2009.
8. ↑  «Jim Duffy resigns as Brechin City manager». BBC Sport. 19. mai 2010. Besøkt 19. mai 2010.
9. ↑  «Jim Duffy Appointed». Clyde F.C. official website. 6. februar 2011. Besøkt 6. februar 2011.
10. ↑  «Jim Duffy appointed permanent Clyde manager». BBC Sport. 29. april 2011. Besøkt 29. april 2011.

Eksterne lenker
---------------

* (en) Jim Duffy – Transfermarkt Rediger på Wikidata

* (en) Jim Duffy – Transfermarkt (manager) Rediger på Wikidata

* (en) Jim Duffy – Soccerbase.com (manager) Rediger på Wikidata
* Newcastle Fans profile

| * v
* d
* r
Scottish PFA Players’ Player of the Year |
| --- |
| 
* 1978: Johnstone
* 1979: Hegarty
* 1980: Provan
* 1981: McGhee
* 1982: Clark
* 1983: Nicholas
* 1984: Miller
* 1985: Duffy
* 1986: Gough
* 1987: McClair
* 1988: McStay
* 1989: Snelders
* 1990: Bett
* 1991: Elliot
* 1992: McCoist
* 1993: Goram
* 1994: Hateley
* 1995: Laudrup
* 1996: Gascoigne
* 1997: Di Canio
* 1998: McNamara
* 1999: Larsson
* 2000: Viduka
* 2001: Larsson
* 2002: Amoruso
* 2003: Ferguson
* 2004: Sutton
* 2005: Ricksen/Hartson
* 2006: Maloney
* 2007: Nakamura
* 2008: McGeady
* 2009: Brown
* 2010: Davis
* 2011: Izaguirre
* 2012: Mulgrew
* 2013: Higdon
* 2014: Commons
* 2015: Johansen
* 2016: Griffiths
* 2017: Sinclair

 |  |